కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఫీల్డర్ల మధ్యలోకి వచ్చి కామెంట్రీయా..?
వెస్టిండీస్, వరల్డ్ ఎలెవన్ జట్ల మధ్య లార్డ్స్‌లో సీరియస్‌గా టీ20 మ్యాచ్ జరుగుతుంటే.. సడన్‌గా ఫీల్డర్ల మధ్యలోకి వచ్చిన కామెంటేటర్ నాసర్ హుస్సేన్
Samayam Telugu | Updated:
Jun 1, 2018, 05:10PM IST
ఫీల్డర్ల మధ్యలోకి వచ్చి కామెంట్రీయా..?
వెస్టిండీస్, వరల్డ్ ఎలెవన్ జట్ల మధ్య లార్డ్స్‌లో సీరియస్‌గా టీ20 మ్యాచ్ జరుగుతుంటే.. సడన్‌గా ఫీల్డర్ల మధ్యలోకి వచ్చిన కామెంటేటర్ నాసర్ హుస్సేన్ మైక్‌లో మ్యాచ్‌ గమనాన్ని చెప్పడం అందర్నీ ఆశ్చర్యపరిచింది. హరికేన్ రిలీఫ్ ఫండ్ కోసం ఐసీసీ ప్రత్యేకంగా ఈ మ్యాచ్‌ను గురువారం రాత్రి నిర్వహించింది. ఈ మ్యాచ్‌లో తొలుత బ్యాటింగ్ చేసిన వెస్టిండీస్ జట్టు నిర్ణీత 20 ఓవర్లలో 4 వికెట్ల నష్టానికి 199 పరుగులు చేయగా.. లక్ష్యఛేదనలో తడబడిన వరల్డ్ ఎలెవన్ జట్టు 16.4 ఓవర్లలోనే 127 పరుగులకు కుప్పకూలిపోయింది. పేరుకి ఇది ఛారిటీ మ్యాచ్‌ అయినా.. ఆటగాళ్లు మాత్రం చాలా సీరియస్‌గా ఆటని ఆడారు. ఈ మ్యాచ్‌‌లో భారత్ తరఫున వరల్డ్ ఎలెవన్ జట్టుకి దినేశ్ కార్తీక్ ప్రాతినిథ్యం వహించాడు.
ఆట ప్రారంభమైన కొద్దిసేపటికే స్పిన్నర్ల బౌలింగ్‌లో వెస్టిండీస్ ఓపెనర్ ఎవిన్ లూవిస్ బంతిని ఎదుర్కొంటుండగా.. స్లిప్‌లో వరల్డ్ ఎలెవన్ జట్టు కెప్టెన్ అఫ్రిది ఒక ఫీల్డర్‌ని ఉంచాడు. సడన్‌గా ఆ స్లిప్ ఫీల్డర్, వికెట్ కీపర్ మధ్యలోకి కొంచెం వెనుకగా కామెంటేటర్ ప్రత్యక్షమయ్యాడు. బౌలర్ వ్యూహాలేంటి..? బ్యాట్స్‌మెన్‌ ఆలోచనలతో పాటు మ్యాచ్ గమనాన్ని లైవ్‌లో చెప్పసాగాడు. ప్రయోగం చాలా కొత్తగా ఉన్నా.. అభిమానులకి మాత్రం కామెంటేటర్ తీరు రుచించలేదు. మ్యాచ్‌లో గందరగోళ వాతావరణాన్ని సృష్టిస్తావా..? అంటూ పెద్ద ఎత్తున విమర్శలు గుప్పిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.